สวัสดีค่ะ ทานยาคุมแบบ 21 เม็ดค่ะ ลืมทานยาคุมไป 2 วัน คือวันศุกร์และวันเสาร์ มาทานควบ 2 เม็ด ในวันอาทิตย์ค่ะ แต่มันคือ 2 เม็ดสุดท้ายของแผง จะเริ่มยาคุมแผงใหม่ได้เมื่อไหร่คะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นวิธีการคุมกำเนิดที่มีประสิทธิภาพสูงมาก หากได้รับประทานทุกวันติดต่อกัน ไม่มีขาดยาเลย และคลาดเคลื่อนวันละไม่เกิน 3 ชั่วโมงโดยหากขาดยาไป 2 วัน แนะนำการกินชดเชยโดยควรรับประทานยา 2 เม็ดทันทีที่นึกได้ และรับประทานยาอีก 2 เม็ดในวันถัดไป จากนั้นรับประทานยาตามปกติ จากที่กล่าวมานั้นก็น่าจะเท่ากับว่าได้กินชดเชยแล้วหลังหยุดยาภายใน 7 วัน ควรจะมีเลือดประจำเดือนมา หากครบ 7 วันยังไม่มา ควรซื้อชุดตรวจครรภ์ทางปัสสาวะมายืนยันเองเบื้องต้นให้ผลบวกได้ 10-14 วันหลังปฏิสนธิ ซึ่งอาจต้องรอให้ถึงช่วงเวลาดังกล่าวจึงจะตรวจได้ผลแน่นอน หากไม่ได้ตั้งครรภ์จริง สามารถรับประทานยาคุมแผงต่อไปได้เลย ไม่ต้องรอให้ประจำเดือนมา ก็คือให้เริ่มยาคุมแผงต่อไปไปตามปกติถ้าประจำเดือนมาแล้วค่ะ